เจี๊ยบจะออม
พูดถึงแบงก์ชาติ พูดถึงการออม คนรุ่นใหม่เจนวาย วัย 26-27 ปี แทบจะเบือนหน้าหนี
18 ม.ค. 2560

พูดถึงแบงก์ชาติ พูดถึงการออม คนรุ่นใหม่เจนวาย วัย 26-27 ปี แทบจะเบือนหน้าหนี 
แต่คนเจนวายกลับเป็นเป้าหมายสำคัญที่แบงก์ชาติอยากให้หันมาออมมากขึ้น เลยจับมือกับเอดีบี เปิดตัวแคมเปญ “Effortless Saving” ออมโดยไม่ต้องเปลี่ยนไลฟ์สไตล์ ยังกิน แชะ แชร์ โชว์ ได้เหมือนเดิม 
เพียงแค่คลิก ที่ www.effortlesssaving.com ใส่รายละเอียด พร้อมเลือกวิธีออม อย่างเช่น ได้เงินทอนเท่าไหร่ออมหมด ได้ส่วนลดสินค้าเท่าไหร่เก็บไว้ พร้อมติดแฮชแท็ก #แบงก์ชาติ #effortlesssaving #เปย์ไม่เจ็บเก็บไม่จน แล้วแชร์บนเฟซบุ๊ก ทวีต หรือ อินสตาแกรม จนครบ 21 วัน
เพราะผลสำรวจพบว่า การทำอะไรซ้ำๆ 21 วันจะเปลี่ยนพฤติกรรมได้
จี๊ดสุดงานนี้ แว่วว่ามี “เจี๊ยบ เลียบด่วน” เพจชื่อดังบนเฟซบุ๊กเข้าร่วมด้วย
ถ้าเป็นจริง เว็บนี้แตกแน่ ก็ลูกเพจ “เจี๊ยบ” น่ะ หลักล้านนะจ๊ะ!!